**Ganes** on 28. syyskuuta 2007 ensi-iltansa saanut JP Siilin ohjaama suomalainen elokuva, joka kertoo muusikko Remu Aaltosen nuoruudesta ja hänen perustamansa Hurriganes-yhtyeen alkuvuosista. Elokuvan käsikirjoituksen on tehnyt Antero Arjatsalo, ja sen pääosissa ovat Eero Milonoff, Jussi Nikkilä ja Olavi Uusivirta.

Elokuva julkaistiin DVD:llä ja HD DVD:llä 8. helmikuuta 2008 sekä ensimmäisenä suomalaisena elokuvana Blu-raylla 11. heinäkuuta 2008.

*Ganes* keräsi kaikkiaan neljä Jussi-ehdokkuutta kategorioissa paras ohjaus (Siili), miespääosa (Milonoff), lavastus ja puvustus, joista se voitti lavastuksen ja puvustuksen palkinnot.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Remu (Eero Milonoff) kasvaa vaatimattomissa oloissa Vantaan Ruskeasannalla. Teinipoikana hän on jättänyt koulunsa kesken ja on ammatiltaan rikollinen. Suvun kohtalo on toteutumassa, odotettavissa on se tavallinen tarina: Vankila, alkoholismi ja väkivaltainen kuolema. Kohdatessaan rock-musiikin Remu kuitenkin innostuu, erityisesti tajutessaan että Amerikassa mustatkin ovat menestyneet rockilla. Remu opettelee soittamaan rumpuja ja tunkee itsensä erilaisiin bändeihin (The Steelers, Happy Go Fellows, The Creatures, Incense, Kalevala). Remu toimi Kalevalassa rumpalina sekä laulajana ja bändillä oli ristiriitaa omasta tyylilajistaan. Basisti ja bändin perustaja Lido Salonen halusi alkaa tehdä progressiivista rockia kun taas Remu halusi pysyä rock and rollissa. Kitaristi Albert Järvinen (Jussi Nikkilä) eroaa riitaannuttuaan Remun kanssa. Remu joutuu putkaan viikonloppuna, jolloin Kalevalalla olisi keikka. Päästyään vapaalle Remu erotetaan Kalevalasta ja yhtye muuttaa tyylisuuntansa progressiiviseen suuntaan.

Remu on tallettamassa varastamansa tavarat kaverinsa Hekan (Reino Nordin) kanssa, mutta poliisit tulevat paikalle ja Heka jää tahallaan kiinni, jotta Remu pääsee pakoon ja voi perustaa oman yhtyeensä. Remu ottaa yhtyeen basistiksi Cisse Häkkisen (Olavi Uusivirta) ja kitaristiksi Ile Kallion (Timo Tikka). Yhtye nimetään Hurriganesiksi ja ensimmäinen keikka on eräällä työväentalolla uutena vuotena. Hurriganes saa uusia keikkoja järjestettyä ja Remun kaveri Heka pääsee vankilasta. Remu palkkaa hänet Hurriganesin roudariksi ja Cisse ostaa keikoilta saamillaan rahoilla Cadillacin yhtyeelle. Ile Kallio eroaa bändistä ja Hurriganesilla on keikka viikon päästä.

Albert Järvinen tarjoutuu soittamaan kitaraa Hurriganesin keikalla ja liittyy Hurriganesiin kitaristiksi. Remu tapaa eräässä ravintolassa Satu-nimisen tytön (Leena Pöysti) ja he alkavat lopulta seurustella ja Satu tulee raskaaksi Remulle. Remu kuitenkin pettää Satua entisen tyttöystävänsä kanssa ja he eroavat. Juuri ennen uutta keikkaa Remun vanha vihamies poliisi Hurme (Kari Hietalahti) tekee huumetarkastuksen Remulle ja tulee katsomaan Hurriganesin keikkaa. Remu näkee Hurmeen yleisössä ja kertoo tästä ilkeitä juttuja yleisölle ennen soittamista.

Hurriganesille ehdotetaan levyn tekoa ja heidän debyytti-albuminsa julkaistaan, jonka jälkeen Remu jää kiinni 2 vuotta aikaisemmin tapahtuneesta rikoksesta, josta Heka jäi kiinni. Remu istuu lyhennetyn tuomion 3 kuukautta ja heti vapautumisen jälkeen Hurriganesilla on keikka. Keikan jälkeen tuottaja Richard Stanley (Daniel Dewald) tulee ehdottamaan bändille levyn tekoa Tukholmassa ja bändi lähtee Tukholmaan. Hekalla on huumepaketti hallussaan ja hänen pitäisi saada se Suomeen, mutta tietää että poliisit odottavat häntä satamassa. Remu suostuu ottamaan paketin haltuunsa ja toimittamaan sen Suomeen. Levy saadaan valmiiksi ja Hurriganes lähtee takaisin Suomeen. Remu tulee lopulta järkiinsä ja heittää huumeet mereen. Poliisit tekevät huumetarkastuksen Hurriganesin jäsenille ja käy ilmi, että Heka oli kertonut Remusta poliiseille. Huumeita ei löydy ja Hurriganes lähtee Tavastialle keikalle. Hurriganes soittaa elokuvan lopussa kappaleen "Get on".

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Eero Milonoff  | … |  Remu Aaltonen
  |
|  Olavi Uusivirta  | … |  Cisse Häkkinen
  |
|  Jussi Nikkilä  | … |  Albert Järvinen
  |
|  Timo Tikka  | … |  Ile Kallio
  |
|  Tommi Korpela  | … |  Remun isä
  |
|  Minttu Mustakallio  | … |  Remun äiti
  |
|  Kristiina Elstelä  | … |  Remun isoäiti
  |
|  Kari Hietalahti  | … |  nimismies Hurme
  |
|  Reino Nordin  | … |  Heka
  |
|  Mauno Malmivaara  | … |  Pikku-Remu
  |
|  Aleksi Kaukamo  | … |  Heka lapsena
  |
|  Leena Pöysti  | … |  Satu
  |
|  Mervi Takatalo  | … |  Paula
  |
|  Jope Ruonansuu  | … |  Remun pomo
  |
|  Miitta Sorvali  | … |  kansakoulunopettaja
  |
|  Daniel Dewald  | … |  Richard Stanley
  |
|  Niklas Häggblom  | … |  Otto Donner
  |
|  Ville Pusa  | … |  Leif Mases
  |
|  Martti Syrjä  | … |  Vankilan johtaja
  |
|  Jussi Puhakka  | … |  Allan
  |

Tuotantoryhmä
-------------

* Käsikirjoitus: Antero Arjatsalo
* Ohjaus: JP Siili
* Kuvaus: Jarkko T. Laine
* Lavastus: Jukka A. Uusitalo
* Puvustus: Helena Paavilainen
* Maskeeraus: Mari Vaalasranta
* Ääni: Juha Hakanen
* Leikkaus: Joona Louhivuori
* Tuottaja: Aleksi Bardy

* Tuotantoyhtiö: Helsinki-Filmi Oy
* Elokuvan levitys: FS Film Oy

Soundtrack
----------

*Pääartikkeli: Ganes-soundtrack*

Arvostelut
----------

Iltalehden arvostelija kehui elokuvan rakenneratkaisua ryhdikkääksi ja vertasi sitä Johnny Cashin elämästä kertovaan *Walk the Lineen*. Elokuva sai lehdeltä neljä tähteä.  Helsingin Sanomissa Jarkko Jokelainen kehui Eero Milonoffia ja sanoi muiden yhtyeen jäsenten jäävän hänen esittämänsä Remu Aaltosen varjoon: "Järvinen on stailattu lähes tunnistamattomaksi ja Häkkisestä on rehvakkaan katupojan sijaan tehty kiltisti hymyilevä poikanen."

Kitaristi Albert Järvisen vaimo Airi "Aikku" Järvinen kertoi Arto Nybergin haastattelussa, ettei hän ollut tyytyväinen siihen, miten hänen entinen aviomiehensä esitettiin elokuvassa. Hänen mielestään Järvinen kuvattiin hölmönä, jollainen hän ei todellisuudessa ollut.

Triviaa
-------

Elokuvan lopussa yhtyeen istuessa Tavastian takahuoneessa, taustalla näkyy tussilla seinään kirjoitettujen metalliyhtyeiden MyGrain ja Norther nimet. Todellisuudessa kyseisiä yhtyeitä ei tuolloin ollut vielä olemassa.

Lähteet
-------

1. ↑  Ganes *Discshop.fi*.  Arkistoitu 9.6.2020. Viitattu 9.6.2020.
2. ↑  Ganes (HD DVD) *Discshop.fi*.  Arkistoitu 9.6.2020. Viitattu 9.6.2020.
3. ↑  DVDKotelo (Arkistoitu – Internet Archive)
4. ↑
5. ↑
6. ↑

Aiheesta muualla
----------------

* Elokuvan virallinen sivusto (Arkistoitu – Internet Archive)
* FS-Film: *Ganes* (Arkistoitu – Internet Archive)
* Filmiteollisuus: *Ganes* (Arkistoitu – Internet Archive)
* Suomen elokuvasäätiö: *Ganes* (Arkistoitu – Internet Archive)

Hurriganes

| 
* Remu Aaltonen
* Nipa Niilola
* Hike Kärppä

 |
| --- |
| 
* Ile Kallio
* Albert Järvinen
* Cisse Häkkinen
* Janne Louhivuori
* Beaver Aitto-oja
* Jim Pembroke
* Tomi Parkkonen
* Rocka Merilahti
* Harri Merilahti
* Jukka Orma
* Mikko Löytty
* Juho Pitkänen

 |

|  |  |
| --- | --- |
| Studioalbumit | 
* *Rock and Roll All Night Long*
* *Roadrunner*
* *Crazy Days*
* *Hot Wheels*
* *Tsugu Way*
* *Hanger*
* *Jailbird*
* *10/80*
* *Fortissimo*
* *Rockin’*
* *Seven Days, Seven Nights*
* *Hurrygames*
* *30th Anniversary*
* *Electric Play*

 |
| Livealbumit | 
* *Live at Metropol*
* *Live in Stockholm 1977*
* *Live in Hamina*

 |
| Kokoelmat | 
* *Sixteen Golden Greats*
* *Hurrigane By The Hurriganes*
* *20 Golden Greats*
* *1978–1984*
* *Rockin’ Tonight – 18 All Time Hits*
* *The Legacy*
* *20 suosikkia – Get On*
* *Double Trouble*
* *25 Golden Greats*
* *20 suosikkia – Muskogee*
* *20 suosikkia – Let's Go Rocking Tonight*
* *Scandia Years 1977–1984*
* *Rock Rock Tonight*
* *30 Golden Greats*

 |
| VHS/DVD | 
* *Oowee – Oohla*
* *Rock’n’Roll All Night Long 1973–1988*

 |
| Filmografia | 
* *Kuumat kundit*
* *Ganes*

 |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Jukka-Pekka Siili |
| --- |
|  |
| Pitkät elokuvat (ohjaus) | 
* *Hymypoika* (2003)
* *Ganes* (2007)
* *Blackout* (2008)
* *Härmä* (2012)
* *Veljeni vartija* (2018)
* *Sieniretki* (2022)

 |
|  |
| Dokumenttielokuvat (ohjaus) | 
* *Selänne* (2013)

 |
|  |
| TV-elokuvat ja -sarjat (ohjaus) | 
* *Neekeri* (1991)
* *Marskin risti* (1993)
* *Ilmakitarat* (1995)
* *Ruuvimies* (1995)
* *Heartmix* (1996)
* *Ota ja omista* (1997)
* *Viola* (1998)
* *Sydänten akatemia* (1998–1999)
* *SunRadio* (1999)
* *Operaatio Interheil* (2001)
* *Benner & Benner* (2001–2002)
* *Jatulintarha* (2002)
* *Juulian totuudet* (2002)
* *Tie Eedeniin* (2003–2005)
* *Nollatoleranssi* (2004)
* *Käenpesä* (2004–2007)
* *Rakastuin mä luuseriin* (2005)
* *Maan mitta* (2007)
* *Suojelijat* (2008)
* *Virta* (2010–2011)
* *Uusi päivä* (2010–2018)
* *Tellus* (2014)
* *Keisari Aarnio* (2018)
* *Hotel Swan Helsinki* (2020)

 |
|  |
| Lyhytelokuvat (ohjaus) | 
* *Elossa* (1990)
* *Kastajaiset* (1992)
* *Kalenteri* (1994)

 |

 |